มันนี่ทูเดย์
ระดมอู่ซ่อมรถใต้
19 ม.ค. 2560

ระดมอู่ซ่อมรถใต้
นายอานนท์ วังวสุ นายกสมาคมประกันวินาศภัยไทย เปิดเผยว่า สมาคมจะเป็นศูนย์กลางรวบรวมรายชื่ออู่ซ่อมรถในพื้นที่น้ำท่วมภาคใต้ 12 จังหวัด เพื่อรองรับการซ่อมรถที่ได้รับความเสียหายทั้งที่มีประกันภัยและไม่มีประกันภัย ที่คาดว่าจะมีประมาณ 1,000 คัน รถที่ได้รับความเสียหายสามารถดูรายชื่ออู่ซ่อมรถน้ำท่วม และวิธีปฏิบัติดูแลรักษารถยนต์เมื่อถูกน้ำท่วมได้ที่ www.tgia.org  
กองทุนฟื้นฟูฯ หนี้ลด
ธนาคารแห่งประเทศไทย (ธปท.) โดยฝ่ายจัดการกองทุนเพื่อการฟื้นฟูและพัฒนาระบบสถาบันการเงิน (กองทุนฟื้นฟูฯ) รายงานว่า เดือน ธ.ค. 2559 กองทุนฟื้นฟูฯ ได้ชำระหนี้รวม 1.34 หมื่นล้านบาท ส่งผลให้ตั้งแต่เริ่มดำเนินการรับโอนหนี้มาตั้งแต่เดือน ก.พ. 2555 จนถึงสิ้นปี 2559 กองทุนฟื้นฟูฯ สามารถลดหนี้ได้เพียง 2.08 แสนล้านบาท หรือ 18.27% จาก 1.14 ล้านล้านบาท เหลือ 9.3 แสนล้านบาท